|  |  |  |
| --- | --- | --- |
|  | ΣΥΛΛΟΓΟΣ ΕΚΠΑΙΔΕΥΤΙΚΩΝ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΗΜΝΟΥ*«ΑΡΓΥΡΙΟΣ ΜΟΣΧΙΔΗΣ»*τηλ.:6938180514 – 2254022559 2ο Δημοτικό Σχολείο ΜύριναςΛεωφόρος Δημοκρατίας, ΤΚ 81 400, Μύρινα Λήμνου  | Μύρινα, 1/12/2019Αριθμός Πρωτοκόλλου : 42 |
| Διεύθυνση Ηλεκτρονικού Ταχυδρομείου Συλλόγου: sepelimnou@gmail.comΔιεύθυνση Ιστοσελίδας Συλλόγου: [www.sepelimnou.gr](http://www.sepelimnou.gr/)  |  |

**ΒΙΑ ΚΑΙ ΚΑΤΑΣΤΟΛΗ ΕΝΑΝΤΙΑ ΣΤΟΥΣ ΦΟΙΤΗΤΕΣ ΠΟΥ ΔΙΑΔΗΛΩΝΑΝ**

**ΨΗΦΙΣΜΑ**

Το Διοικητικό Συμβούλιο του Συλλόγου Πρωτοβάθμιας Εκπαίδευσης Λήμνου. καταδικάζει με τον πιο κατηγορηματικό τρόπο το κρεσέντο βίας και καταστολής της κυβέρνησης της ΝΔ απέναντι στους εργαζόμενους και τη νεολαία που μπαίνουν εμπόδιο στα αντιλαϊκά της σχέδια.

Συνεχίζει το ίδιο τροπάρι, «Νόμος και Τάξη». Αυτή τη φορά χτύπησε με τα ΜΑΤ την διαδήλωση των φοιτητικών συλλόγων στη Σύνοδο των Πρυτάνεων στο Καβούρι. Έστειλαν 4 φοιτητές στο Νοσοκομείο.

Επιδιώκουν με το να σπείρουν το φόβο, την τρομοκρατία, να μην σηκώνεται καμμιά φωνή αντίστασης. Να μην οργανώνεται κανένας αγώνας. Για να περάσει η αντιλαϊκή πολιτική και στον τομέα της εκπαίδευσης που αυτό θα σημάνει ότι η εργατική λαϊκή οικογένεια θα βάλει πιο βαθιά το χέρι στην τσέπη για να πληρώνει πανάκριβα την εκπαίδευση.

Θέλουν να τρομοκρατήσουν ιδιαίτερα τη νεολαία, για να μάθει να αποδέχεται τα πάντα χωρίς ίχνος φωνής αντίστασης και διεκδίκησης.

Καταδικάζουμε την απαράδεκτη στάση των πρυτάνεων που αντί να συνταχθούν με τους αγωνιζόμενους φοιτητές και να απαιτήσουν να χρηματοδοτηθούν τα ιδρύματα ζήτησαν την επέμβαση των ΜΑΤ.

Εκφράζουμε την αλληλεγγύη μας στους αγωνιζόμενους φοιτητές και την νεολαία. Ο αγώνας τους είναι αγώνας όλης της εργατικής τάξης, των λαϊκών στρωμάτων.

